APSTIPRINU:

Mārupes Sporta centra

vadītaja S.Bartuševiča

\_\_\_\_\_\_\_\_\_\_\_\_\_\_\_\_

2023.gada \_\_\_. \_\_\_\_\_\_\_\_\_

**“Futbola 4:4 Diena Skultē un Jaunmārupē”**

**NOLIKUMS**

**1. Mērķis.**

* Veicināt Mārupes novada iedzīvotāju iesaistīšanos aktīvās sporta nodarbībās;
* Sekmēt Mārupes novada bērnu un jauniešu kvalitatīvu brīvā laika pavadīšanu;
* Veicināt Mārupes novada jauniešu un iedzīvotāju nodarbinātību brīvajā laikā;
* Popularizēt Mārupes jauniešu un iedzīvotāju pozitīvu attieksmi sportiskam, aktīvam un veselīgam dzīves veidam.

**2. Laiks un vieta.**

*Sacensību laiks:* sacensības notiks 6 (sešos) posmos:

11.jūnijs – 1.posms Skultē

18.jūnijs – 1.posms Jaunmārupē

9.jūlijs – 2.posms Skultē

16.jūlijs – 2.posms Jaunmārupē

6.augusts – 3.posms Skultē

13.augusts – 3.posms Jaunmārupē

*Sacensību vieta:*

Skultē - Skultes stadions, Skultes iela 20.

Jaunmārupē – Jaunmārupes stadions, Īvju iela 5/7.

*Ierašanās, komandu reģistrācija:* no plkst. 9:15 – 9:45

*Pirmās spēles sākums*: 10:00

*Apbalvošana:* pēc pēdējās spēles

Pieteikšanās sacensībām: **TIKAI ELEKTRONISKI**, sākot ar 3.jūniju elektroniski, aizpildot veidlapu: <https://ej.uz/4_4_Futbola_Dienas>

Dalībnieku pieteikšanās elektroniski, aizpildot anketu **līdz iepriekšējās dienas plkst. 10.00**

**3. Sacensību vadība.**

“Futbola 4:4 Diena Skultē un Jaunmārupē” organizē Mārupes sporta centrs sadarbībā ar Mārupes novada pašvaldību. Sacensību atsevišķās disciplīnās vada tiesnešu kolēģija.

**4. Dalībnieki.**

“Futbola 4:4 Diena Skultē un Jaunmārupē” piedalās Mārupes novada iedzīvotāji, kā arī ikviens sportot gribētājs no visas Latvijas. Dalība pasākumā ir bez maksas.

**5. Sacensību sarīkošanas kārtība.**

Sacensības piedalās 18.g. un vecāki dalībnieki. Par veselības stāvokļa atbilstību sacensībām ir atbildīgi paši dalībnieki.

Sacensības notiek vienā vecuma grupā: 18.gadi un vecāki.

* Pieļaujamais komandu skaits 8 komandas.
* Komandā ne vairāk kā 7 spēlētāji.
* Komandas tiek sadalītas divās apakšgrupās. Apakšgrupu 1. un 2. vietu ieguvēji turpina spēlēt par 1-4.vietu pēc play-off sistēmas – ½ fināla pāri: A1-B2, B1-A2. ½ fināla uzvarētāji spēlē par 1-2.vietu, bet zaudētāji par 3-4.vietu.
* Komanda startē vienādas krāsas kreklos.
* Spēles notiek pēc FIFA futbola noteikumiem 4:4 (3 laukuma spēlētāji + 1 vārtsargs). Spēles ilgums 2x10 min. Maiņu skaits neierobežots. Auta izspēle ar kāju (bumba uz zemes). Izspēles sistēma var mainīties atkarībā no pieteikto komandu skaita.
* Vienādu punktu skaita gadījumā, secīgi tiek ņemts vērā: savstarpējā spēle - vārtu starpība – gūto un zaudēto vārtu skaits - izloze.
* Noraidītais spēlētājs no laukuma nākamo spēli neizlaiž.
* “Futbola 4:4 Diena Skultē un Jaunmārupē” drīkst piedalīties dalībnieki, kuri 2023.gadā NAV piedalījušies Latvijas vai citu valstu pirmo divu augstāko līgu sacensībās (LFF Optibet Virslīgas un Optibet Nākotnes līgas spēlētāji).

**7. Finansiālie nosacījumi**

Izdevumus, kas saistīti ar sacensību organizēšanu, sedz Mārupes novada pašvaldība.

**8. Tiesāšana, protesti.**

* Sacensību galvenais tiesnesis sastāda sacensību izspēles grafiku un ir atbildīgs, lai sacensības noritētu saskaņā ar turnīra nolikumu.
* Galvenais tiesnesis vada un norīko sacensību tiesnešus un sekretariātu.
* Spēļu rezultāti tiek pierakstīti uz oficiālajiem turnīra protokoliem. Pierakstu veic sacensību tiesneši, sekretāri.
* Galvenais tiesnesis veic rezultātu apkopošanu un sacensību grafika veidošanu.
* Visus strīdus un nesaskaņas starp spēļu dalībniekiem risina spēles tiesnesis. Ja vienošanos nav iespējams panākt, tiek pieaicināts Galvenais Tiesnesis. Galvenā Tiesneša lēmums ir galīgs un visiem turnīra dalībniekiem obligāts.
* Dalībnieks, kas iesniedz protestu, pēc spēles nekavējoties par to paziņo sacensību tiesnesim. Protesta iesniegšanu fiksē spēles protokolā 5 minūšu laikā pēc spēles.
* Protestā, kuru paraksta komandas iesniedzējas pārstāvis, jābūt izsmeļošai motivācijai.
* Dalībniekam, iesniedzot protestu, jāiemaksā organizatoriem 30,00 EUR. Ja protestu apmierina, iemaksātā nauda tiek atmaksāta protesta iesniedzējam;
* Pēc nepieciešamo dokumentu saņemšanas turnīra galvenais tiesnesis izskata lietu pēc būtības un pieņem lēmumu 30 min. laikā. Par pieņemto lēmumu tiek informētas visas ieinteresētās puses.

**9. Organizators.**

* Uzņemas atbildību par pasākuma sportiskās daļas Nolikuma izstrādāšanu un sacensību organizāciju.
* Uzņemas visa nepieciešamā ekipējuma transportēšanu un uzstādīšanu sacensību norises vietā.
* Nodrošina kvalificētu tiesnešu darbību.
* Veic visas pārējās darbības, saistītas ar sacensību realizācijas procesu.

**10. Apbalvošana.**

Pēc katra posma 1-3.vietu ieguvēji tiek apbalvoti ar piemiņas balvām. Pēc noslēdzošā posma tiek apbalvotai 1-3.vietu ieguvēji kopvērtējumā ar kausu un medaļām.

**11. Citi noteikumi.**

Apstiprinot savu dalību sacensībās, dalībnieki ļauj izmantot foto un video materiālus

organizatoru vajadzībām, atbilstoši Latvijas republikas likumdošanai.

* Par dalībnieku veselības stāvokli atbild paši dalībnieki.
* Komandu dalībniekiem obligāti jābūt vienas krāsas sporta formās.
* Nepieciešamības gadījumā sacensību organizatori ir tiesīgi mainīt nolikumu, par to iepriekš nebrīdinot.

Pludmales volejbols

“Futbola 4:4 Diena Skultē un Jaunmārupē”

Organizatori Mārupes SC